84 ORDINANZA DWAR L-ISTATISTIKA TAL-BIEDJA Biex tiffaċilita l-preparazzjoni tal-istatistika tal-biedja. L-ORDINANZA I tal-1935, kif emendata bl-Ordinanzi: XIXu XXII tal-1935; bl-Att XIX tal-1949; bl-Avviż Legali 4 tal-1963; u bl-Atti: XXIII tal-1966, XXXIII tal-1969; XLIX tal-1981 u XIII tal-1983; u bl-Avviż Legali 408 tal-2007. L-ORDINANZA I tal-1935, kif emendata bl-Ordinanzi: XIXu XXII tal-1935; bl-Att XIX tal-1949; bl-Avviż Legali 4 tal-1963; u bl-Atti: XXIII tal-1966, XXXIII tal-1969; XLIX tal-1981 u XIII tal-1983; u bl-Avviż Legali 408 tal-2007. 1. Titolu fil-qosor. It-titolu fil-qosor ta’ din l-Ordinanza huwa l-Ordinanza dwar l-Istatistika tal-Biedja. Tifsir. Emendat: XI X.1949.2; XXIII.1966.2; XXXIII.1969.2. 2. F’din l-Ordinanza- "raba’ " ifisser ukoll kull biċċa moxa, xa għra, mergħa, ġmiem jew art li ma tinħadimx, u kull qasam tad-dwieli, taż-żebbuġ jew tal-agrumi u kull ġnien tal-frott jew tal-ħxejjex li jkun fih kejl ta’ mhux inqas minn elfmija u erbgħa u għoxrin metru kwadru, u kull serra tal-ħġieġ jew serra tal-polythene tal-kejl ta’ mhux inqas minn sbatax-il metru kwadru; "razzett " ifisser ukoll bitħa, maqjel, stalla, gorboġ, u mandratan-ngħaġ, tal-mogħoż jew tat-tjur, u kull lok ieħor fejn soltu jinżammu bhejjem jew tjur; "sid" ifisser ukoll id-detentur u kull min għandu l-amministrazzjoni ta’ raba’ jew ta’ razzett, u "proprjetà" għandha tiftiehem skont hekk. 3. Setgħa li jintalab rapport. Emendat: XI X.1935.2; XXII.1935.2 XIX.1949.3; A.L.408 XXII.1935.2; tal-2007. (1) Id-Direttur tal-Biedja jista’, f’kull żmien li jkun, b’avviż notifikat lis-sid ta’ xi raba’ jew razzett f’Malta, iġiegħlu jagħmel, fiż-żmien ta’ mhux inqas minn sebat ijiem tax-xogħol kif ikun mogħti f’dak l-avviż, rapport li juri ħaġa b’ħaġa- (a) il-kejl tal-art li tkun tinħadem u tal-uċuh li fiha; (b) il-kejl tal-art ġmiem jew moxa; (ċ) il-bhejjem miżmuma fir-raba’ jew fir-razzett; (d) ix-xorta tal-pussess tal-art; (e) in-nies li qiegħed iqabbad għax-xogħol tar-raba’; u (f) kull tifsir ieħor dwar il-biedja f’Malta u l-industrji li għandhom x’jaqsmu magħha kif jitlob id-Direttur tal-Biedja. (2) Id-Direttur tal-Biedja jista’, f’kull żmien li jkun, b’avviż notifikat lis-sid ta’ dairy, ta’ fabbrika tal-inbid jew ta’ fabbrika ta’ kunservi f’Malta, igiegħlu jagħmel, fiż-żmien ta’ mhux inqas minn ħmis tax-iljum tax-xogħol kif ikun mogħti f’dak l-avviż, rapport li juri ħaġa b’ħaġa l-irkaptu li juża u n-nies li jħaddem, il-bhejjem jew il-makni u strumenti oħra li juża u kull tifsir ieħor dwar ix-xogħol tal-ħalib, tal-inbid, tal-kunservi u ta’ industrji li għandhom x’jaqsmu magħhom f’Malta kif jitlob id-Direttur. (3) Dawn ir-rapporti għandhom isiru bħal ma jingħad fl-avviż. (4) Is-sid ta’ xi raba’ jew razzet tilli, wara li jkun għamel rapport kif mitlub fis-subartikolu (1) ta’ dan l-artikolu, ma jibqax, għal kull raġuni oħra barra minn dik tal-mewt, is-sid tar-raba’ jew razzett li dwarhom ikun sar ir-rapport, għandu, fi żmien xahar, jirrapporta din il-ħaġa l id-Direttur tal-Biedja, u għandu jagħtih dak it-tagħrif dwar it-tibdil tas-sid skont kif jitolbu d-Direttur tal-Biedja. Meta t-tibdil tas-sid isir minħabba l-mewt tiegħu, is-sid il-ġdid għandu jagħmel huwa dak ir-rapport u għandu huwa jagħti t-tagħrif imsemmi hawn fuq. (5) Kull min jonqos milli jagħmel dak li jitlob is-subartikolu (4) ta’ dan l-artikolu jeħel, meta jinsabħati, multa ta’ mhux iżjed minn tlieta u għoxrin euro u disgħa u għoxrin ċenteżmu (23.29). 4. Kunsinna tal-avviż. (1) Kull avviż taħt din l-Ordinanza jista’ jiġi innotifikat li s-sid jew lil xi membru tal-familja tiegħu billi jingħata lil u persunalment jew jiġi mibgħut bil-posta. (2) Fin-nuqqas ta’ prova kuntrarja, ittra bil-posta titqies li ġiet ikkunsinnata fl-ewwel ġurnata tax-xogħol wara dik li fiha tkun ġiet impustata. 5. Kunsinna tar-rapport. Emendat: XIX.1949.4. Kull rapport bil-miktub taħt din l-Ordinanza jista’ jiġi kkunsinnat persunalment jew mibgħut bil-posta bla ħlas lill-persuna msemmija fl-avviż. 6. Segretezza tar-rapport. Emendat: XXXIII.1969.3. Ebda rapport individwali jew parti ta’ rapport magħmul taħt din l-Ordinanza ma jistgħu jiġu wżati jew ippubblikati u lanqas ma jista’ jingħadx’fihom mingħajr l-awtorità tas-sid, ħlief għall-preparazzjoni u l-pubblikazzjoni tal-istatistika tal-biedja jew għal proċedimenti taħt din l-Ordinanza: Iżda d-Direttur tal-Biedja jista’ jagħti lill-Kummissarju tal-Art kull informazzjoni li jkun fih rapport magħmul skont din l-Ordinanza kif jista’ jkun meħtieġ sabiex tiġi stabbilita l-proprjetà jew in-natura tal-pussess ta’ raba’ jew razzett. 7. Setgħa tal-Ministru li jagħmel regolamenti. Emendat: XI X.1949.5; A.L.4 tal-1963. Il-Ministru responsabbli għall-biedja jista’ jagħmel, ibiddel u jħassar regolamenti għall-esekuzzjoni tad-disposizzjonijiet ta’ din l-Ordinanza. Bla ħsara għall-ġeneralità tad-disposizzjoni fuq imsemmija, f’dawn ir-regolamenti jista’ jkun hemm disposizzjoni li ġġiegħel li d-dokumenti msemmija hemmhekk jitqiegħdu quddiem id-Direttur tal-Biedja. 8. Kull min- (a) jirrifjuta jew mingħajr raġuni tajba jonqos li jagħmel, mill-aħjar li jafu li jista’, rapport meħtieġ taħt din l-Ordinanza; jew (b) jagħmel jew iġiegħel lil min jagħmel rapport falz f’xi partikolarità; jew (ċ) juża, jippubblika, jew juri x’fih, b’kontravvenzjoni għad-disposizzjonijiet ta’ din l-Ordinanza, rapport individwali jew parti ta’ rapport li jkun ġie jafbih minħabba l-kariga tiegħu, jeħel ammenda ta’ mhux iżjed minn erba’ euro u sitta u sitt in ċ enteżmu (4.66) jew, jekk il-qorti tkun ta’ fehma li r-reats ar dolożament, multa ta’ mhux iżjed minn sitta u erbgħineuro u disgħa u ħams in ċenteżmu (46.59) jew il-priġunerija għal żmien ta’ mhux iżjed minn tliet xhur.